સુરતની સભાનો લાઇવ સ્ટ્રિમિંગનો રેકોર્ડ તોડ્યા પછી 8 ડિસેમ્બરે હાર્દિક પટેલ પોતાની એક ડોક્યુમેન્ટરી ફિલ્મ "મંથન" ફેસબુક પર લાઇવ રૂપે રિલિઝ કરવાનો છે. 13 મિનિટની આ ફિલ્મ માટે હાલ સોશ્યલ મીડિયામાં ભરપૂર પ્રમોશન પણ થઇ રહ્યું છે. ત્યારે 9 વાગે શુક્રવારે આ ફિલ્મ શરૂ થવાની છે. ગુજરાત વિધાનસભાની ચૂંટણીના પ્રથમ તબક્કાના મતદાનના થોડા કલાક પહેલા રિલિઝ થનાર આ ફિલ્મ શું મતદાન પહેલા લોકોને કોઇ ખાસ સંદેશ આપે છે કે તેની કોઇ અસર થાય છે તે પર હાલ તો બધાની નજર મંડાયેલી છે.